Červená pyramída

Červená pyramída alebo Severná pyramída alebo Netopieria pyramída (arab. هرم الوطواط‎ – Haram al-watwát) je kamenná pyramída, ktorá leží severne od dnešnej dediny Dahšúr v Egypte. Jej staviteľom bol faraón Snofru (2575 – 2551 pred Kr.), ktorému patrí aj Lomená pyramída a Pyramída v Médúme. Má najostrejší sklon stien zo všetkých egyptských pyramíd, čo pravdepodobne vyplynulo zo snahy staviteľov pyramídu staticky viac zabezpečiť. Vstup do pyramídy je zo severnej steny, subštruktúra je jednoduchá s dvomi predsieňami a pohrebnou komorou. Všetky majú nepravú klenbu. Kultová pyramída chýba a z ďalších okolitých objektov sa veľa nezachovalo, zrejme komplex nebol nikdy dokončený. Našli sa pozostatky zádušného chrámu, ktorý bol zjavne dokončený narýchlo, asi jeho synom a nástupcom Chufuom, a pozostatky nedokončenej vzostupnej cesty. Referencie Pozri aj Zoznam egyptských pyramíd Lepsiusov zoznam pyramíd Iné projekty Commons ponúka multimediálne súbory na tému Červená pyramída Literatúra Lehner, Mark (1997), The Complete Pyramids, London: Thames & Hudson (vyd. 2008), ISBN 9780500285473 Verner, Miroslav (2008), Pyramidy, Praha: Academia, ISBN 9788020016171